**MASARYKOVA UNIVERZITA V BRNĚ**

**Filozofická fakulta**

Seminářdějinumění

**POMPIDUOVO CENTRUM**

Martina Mészárosová

UČO: 437880

**ÚVOD**

V tejto práci budem prezentovať stavbu Pompiduova centra v Paríži. Vybrala som si ho, pretože som mala to šťastie navštíviť túto inštitúciu a myslím, že môžem s čistým svedomím prehlásiť, že ma očarila natoľko, aby som si ju pamätala navždy. Pokúsim sa ju predstaviť tak, aby čitatelia získali komplexné, logické a zaujímavé poznatky.

Svoju prácu rozdelím do niekoľkých častí. Najprv rozoberiem dejiny a zámer stavby, vykonávateľa a objednávateľa. Potom vysvetlím formu a funkciu. Následne pripájam pár ďalších stavieb rovnakého štýlu, pre porovnanie a obrazovú prílohu. Potom bude nasledovať záver a nakoniec použitá literatúra.

*,, ... a potom sme sa rozhodli: nebudeme robiť falošnú fasádu, všetko to ukážeme. To bolo ono, náš návrh! Absolútne jednoduché! ... ,,*

Renzo Piano, citát z knihy N. Silvera, 1994

**PREDSTAVENIE POMPIDUOVHO CENTRA**

Pompiduovo centrum, nazývané aj Beaubourg, je budova nachádzajúca sa vo Francúzsku, v hlavnom meste Paríž. Bola vystavaná v rokoch 1972 až 1977. V decembri roku 1969, vtedajší francúzsky prezident GeorgesPompidou vypísal medzinárodnú architektonickú súťaž na novú verejnú knižnicu a múzeum umenia. Budova mala stáť v upadajúcej štvrti Beaubourg, medzi radnicou a prázdnou tržnicou Les Halles, kde demolačné práce zanechali rozsiahly prázdny priestor.

V súťaži sa zúčastnilo 700 architektonických návrhov z 50 krajín. Prezident vo víťaznom výbere prenechal voľnú ruku porote, na ktorej čele stál francúzsky priemyselný dizajnér JeanProuvé. Nakoniec vybrali projekt od doposiaľ nie veľmi známeho týmu, ktorého členmi boli taliansky architekt Renzo Piano a britský architekt Richard Rogers. Do súťaže ich zatiahla skupina OveArup, ktorá v roku 1970 patrila k medzinárodne uznávaným inžinierskym spoločnostiam.

Títo dvaja architekti navrhli veľmi netradičnú budovu. Realizácia takého projektu je príliš zložitá pre jeden centralizovaný architektonický tým. Pri výstavbe bol preto využitý systém známy ako tzv. klientsky dozor. To znamená, že rôzne právomoci boli rozdelené medzi hlavných účastníkov výstavby.

Štátny úrad pod vedením RobertaBordaza dostal na starosť dozor nad projektom, kontrolu dodržiavania rozpočtu a riešenie administratívnych problémov. Rogers, Piano a Skupina OveArup požadovala vedenie všetkých častí procesu. Určili tím projektantov, ktorý sa zaoberal koncepčnými konštrukčnými návrhmi a výpočtami. Ďalší menší tím riešil architektonickú časť a služby. V takomto systéme ostával hlavným architektom, Rogersovi, Pianovi a inžinierom, Edmundovi Happoldovia PeteroviRicovi, čas na rokovania, sledovanie a riešenie podstatných problémov.

V tomto projekte však nešlo len o vystavanie novej budovy. Francúzska kultúrna elita už pociťovala, že Paríž postupne prenecháva svoju pozíciu jedného z najvýznamnejších kultúrnych stredísk mestám ako New York či Londýn. Bolo treba znovu zaujať vysokú priečku v tomto rebríku a veľmi ambiciózny projekt v závere splnil aj tento účel.

Architekti Rogers a Piano úplne naplnili očakávania zo strany objednávateľa aj verejnosti. Určili vysoký štandard s ktorým sa neskôr musel vyrovnávať každý nový projekt.Ich konečný výsledok sa len málo odlišuje od pôvodného návrhu, nestratil sa žiadny dôležitý počiatočný zámer a bol odovzdaný v časovom limite. Podarilo sa im to aj vďaka ústrednej filozofií, ktorá spájala účastníkov výstavby a ich neustálemu úsiliu dostať sa k spoločnému cieľu.

Beauborg sa ako úspešné spojenie ducha krajiny a svojej doby okamžite stal symbolom. Jeho otvorenie v roku 1977 bolo prelomom v kultúrnom aj spoločenskom živote Paríža. Pomenovali ho Centrum moderného umenia GeorgaPompidua, na počesť prezidenta – objednávateľa, ktorý sa dokončenia stavby nedožil, zomrel v roku 1974. Premelie sa tu okolo 25 000 návštevníkov denne, čo túto stavbu rozhodne ráta medzi hlavné stánky moderného umenia.

**FORMA STAVBY**

Pompiduovo centrum je vystavané v štýle takzvanej industriálnej ,,high-tech,, architektúry, to znamená v štýle technicizmu. Technicizmus je produktom úsilia architektov premostiť vzdialenosť medzi fantastickými predstavami a reálnymi možnosťami, ktoré poskytovali nové technológie.Predstavuje vylepšený modernizmus.

Tento architektonický štýl sa objavil v 70. rokoch 20. storočia. Má typické technické prvky, je charakterizovaný použitím dalo by sa povedať až prefabrikovaných dielcov, ktoré sú pravidelne usporiadané.

Tu sa stretávame s najväčšou zvláštnosťou a dôvodom popularity Pompiduovho centra. Veľmi efektívne spĺňa jednu z počiatočných myšlienok technicizmu, a to vytrhnúť človeka zo zafixovaných klasických a historizujúcich foriem, využiť architektúru ako nástroj pre uskutočnenie spoločenských zmien.Beaubourg je aj preto jedna z najvýznamnejších stavieb tohto štýlu.

Má obdĺžnikový pôdorys a rozmery 60 x 166,4 metre a výšku 42 metrov. Celková zastavaná plocha predstavuje 135 000 m2. Finančné náklady boli 476 000 000 francúzskych frankov, s tým, že rozpočet určený na túto stavbu nebol prekročený. V interiéri sa nachádza 6 poschodí o rozmeroch 45 x 160 metrov.

Samotná budova Pompiduovho centra pôsobí, akoby bola obrátená vnútrom von. Jednou z podmienok v súťažnom zadaní bola čo najväčšia flexibilita výstavných, čiže vnútorných priestorov. Piano a Rogers si túto požiadavku zobrali ako hlavný koncepčný princíp.

Architekti sa preto rozhodli, že navrhnú budovu, ktorá bude mať 6 poschodí bez stĺpov s prázdnym a neprerušovaným priestorom, v ktorom si interiérový dizajnéri môžu robiť prakticky čo chcú, takmer bez obmedzení.

Inšpirovali sa pri tom konštrukčnými princípmi stavby mostov a priehrad. Navrhli 13 priečnych nosných rámov zložených z podlahových nosníkov. Betónové podlahové platne spočívajú na dvojiciach týchto nosníkov ukotvených na ramenách odliatych v jednom kuse, ktoré sú na kyvných ložiskách.

Stavba je dobre odolná voči vetru. Protipožiarnu ochranu vyriešili elegantným spôsobom, na všetko pôvodné vnútorné vybavenie použili nehorľavé materiály a citlivé súčiastky pokryli kovovou izolačnou vrstvou.

Aby mohol byť interiér bezstĺpový, bola potreba presunu konštrukcie, komunikačných priestorov na pohyb a vstup verejnosti na vonkajšiu fasádu. Vstup pre návštevníkov je umožnený na západnej strane, siete a funkčné prvky sú vyvedené na východnú stranu a medzi nimi sa nachádza samotný výstavný priestor.

Na západnej fasáde Pompiduovho centra sa v akejsi lomenej uhlopriečke nachádzajú eskalátory. Umožňujú návštevníkom zaujímavý a efektívny prechod medzi jednotlivými poschodiami. Ľudia tieto eskalátory využívajú často aj na to, aby sa mohli vyviesť na najvyššie poschodie a odtiaľ obdivovať výhľad na Paríž.

Na východnej strane sú vyvedené všetky funkčné prvky. Estetická stránka tejto fasády je vyriešená veľmi elegantným spôsobom. Všetky druhy servisných sietí sú označené štandardnými priemyselnými farebnými kódmi. Biela označuje konštrukčné prvky, červená výťahy, modrá vodu, žltá elektrické rozvody a biela klimatizáciu. Toto znázornenie bol nápad francúzskeho maliara JeanaDewasna.

Technológia tvorí primárnu vlastnosť budovy a jej dizajn je úplne podriadený jej funkcií.

**FUNKCIA STAVBY**

Centrum moderného umenia GeorgaPompidua je verejná budova, to znamená, že je prístupná komukoľvek, kto ju chce navštíviť. Nachádza sa v nej verejná knižnica a múzeum moderného umenia. Pre tieto účely bola pôvodne vybudovaná a svoju prvotnú funkciu si zachováva dodnes.

Tak isto je tu priestor aj pre administratívu, kníhkupectvá a garáže. Nachádza sa tu aj centrum priemyselného dizajnu a centrum pre hudobný a zvukový výskum.

Múzeum moderného umenia priťahuje nielen umelecky znalých a pôsobiacich ľudí, ale aj širokú verejnosť. Nájdeme tu tiež veľa turistov z iných krajín, ktorý sú na prehliadke Paríža.

Múzeum ponúka dlhotrvajúce ale aj krátkodobé expozície. Napríklad počas januára tohto roku, roku 2015, sú vystavené expozície Duras song – portrét jedného spisovateľa, Frank Gehry, ďalej je tu výstava Jacquesa-AndréaBoiffarda s názvom surrealistická vsuvka či výstava obrazov Marcela Duchampa. Konajú sa tu aj expozíci pre deti , napríklad výstava diel MalachihoFarrella s názvom Surround, pre deti od 3 do 10 rokov, ktorá tiež prebieha v súčastnosti.

**POROVNANIE**


Rozhodla som sa do svojej práce uviesť aj niekoľko príkladov porovnaní, nakoľko Pompiduovo centrum nie je jedinou známou stavbou v štýle high - tech architektúry.

Ďalšou stavbou je Lloydova budova v Londýne. Sídli tu poisťovacia spoločnosť Lloyd´sofLondon. Bola postavená v priebehu rokov 1978 – 1986. Architektom bol Richard Rogers.

Nemenej známa, nachádzajúca sa tak isto v Londýne je aj 30 St Mary Axe, známa aj pod názvami Gherkin či SwissreBuilding. Vlastníkom tejto budovy je švajčiarska zaisťovacia spoločnosť SwissRe.

A o niečo bližšie k nám sa nachádza Žižkovskáteleviznívěž. Nachádza sa v hlavnom meste Českej republiky, v Prahe. Navrhol ju Václav Aulický. Bola postavená v rokoch 1985 – 1992. Siaha až do výšky 246 metrov.

**OBRAZOVÁ PRÍLOHA**



západná fasáda Pompiduovho centra, uhlopriečne eskalátor

východná fasáda Pompiduovho centra,

farebne označené konštrukčné a technické prvky



pohľad z vrtuľníka





pohľady do interiéru



Lloydova budova, Londýn 30 St Mary Axe, Londýn



Žižkovská televízna veža, Praha

**ZÁVER**

Verím, že moja práca Vám úspešne predstavila jednu z najväčších dominánt Paríža. Tak isto priblížila architektonický štýl zvaný technicizmus a poskytla nové a hodnotné poznatky. Ďakujem za pozonosť.

**POUŽITÁ LITERATÚRA A ZDROJE**

MELVIN, Jeremy. ...izmy, ako rozumieť architektúre. Bratislava: Slovart, 2006.

ISBN 80 – 8085 – 134 – 4

PARKYN, Neil. Sedemdesiat zázrakov architektúry. Bratislava: Slovart, 2003.

ISBN 80 – 7145 – 764 – 7

https://www.centrepompidou.fr/fr/Le-Centre-Pompidou